# Vicenç d'Osca

Sant Vicenç (Osca, ? — València, 304) fou un religiós hispanoromà, diaca del bisbe de Saragossa Valeri, que fou portat a València per ésser-hi martiritzat en temps de Dioclecià. Se celebra la seva festivitat el 22 de gener.

## Dites populars

* Aigua clara per Sant Vicenç, fruita bona per tota la gent.
    (var.) Alba clara per Sant Vicenç, molta fruita per tots indrets.
* Fins a Sant Vicenç totes les eugues són prenys; de Sant Vicenç enllà la qui no ho era, ho serà.
* Per Sant Vicenç de gener, pren el sementer.
* Per Sant Vicenç de la roda creix el dia una hora.
* Per Sant Vicenç, el sol baixa pels torrents; allà on el sol no hi tocarà, casa ni vinya no s'hi pot posar.
    (var.) Per Sant Vicenç el sol entra pels torrents, i allí on no pot entrar, ni casa, ni vinya cal posar.
* Per Sant Vicenç espanyol, una hora més de sol.
* Per Sant Vicenç, l'aigua pels fencs.
* Per Sant Vicenç, menja tot calent.
* Per Sant Vicenç, se'n va la boira i vénen els vents.
    (var.) Per Sant Vicenç se'n van les glaçades i entren els vents.
* Per Sant Vicenç, totes les eugues són prenys; de Sant Vicenç enllà, el pagès s'ho trobarà.
* Per Sant Vicenç, una hora corrent.
* Quan per Sant Vicenç és clar es fa més vi que aigua.
* Sant Antoni se'n va a l'oli; gira la mà, troba Sant Sebastià; Sant Sebastià reganya les dents, troba Sant Vicenç; Sant Vicenç se'n va a palau, troba Sant Pau; Sant Pau se'n va a Niudolera, troba la Mare de Déu Candelera.
* Sant Pau ermità troba a Sant Antoni; Sant Antoni allarga la mà i troba a Sant Sebastià; aquest reganyant les dents troba a Sant Vicens; Sant Vicens rosega les crostes i troba els Carnestoltes; Carnestoltes dura tres dies; veus aquí Sant Maties que iguala les nits i els dies.
* Sant Sebastià les festes va acabar, però li sortí Sant Vicenç i li va reganyar les dents.
* Sant Sebastià, totes les festes majors se'n va emportar, fora Sant Vicenç, que li va reganyar les dents.
* Sant Vicenç bo, va bé, abundància per al celler.
* Sant Vicenç clar i Sant Pau espès, de vi no en vulgueu més.
* Sant Vicenç està en Borriol i Sant Roc en Castelló, Sant Cristófol en Alcora i Sant Miquel en Moró.
* Sant Vicenç serè dobla les bótes del celler.
* Santa Anna en lo port d'Albaida, Sant Vicent en Agullent, la Mare de Déu en Agres i el Sant Crist en Bocairent.
* Valga que Sant Vicenç ja ens fa passar el sol un xic més alt pels torrents.

### Dites relacionades amb la meteorologia

* El fred de Sant Vicenç i la calor de Sant Llorenç no fan reganyar les dents.
* Freds de Sant Vicenç i calors de Sant Llorenç no duren gens.
* Per Sant Vicenç, acaben les glaces i comencen els vents.
* Per Sant Vicenç, cessen les humitats i es giren els vents.
* Per Sant Vicenç, comencen els vents.
* Per Sant Vicenç, el fred a les dents, i no te'l treuràs de molt temps.
* Per Sant Vicenç, els freds coents.
* Per Sant Vicenç, l'hivern cada dia perd una dent.
* Per Sant Vicenç, l'hivern perd les dents.
* Per Sant Vicenç, lluna humida, mal any per a la vinya.
* Per Sant Vicenç, moren els glaços i neixen els vents.
* Per Sant Vicenç de gener, tota pluja és sementer.
* Per Sant Vicenç fred i per Sant Llorenç calor són de poca duració.
* Sant Vicenç amb bon sol, any de bon vi, si Déu vol.
* Sant Vicenç és el temps dels vents.
* Sant Vicenç mullat, tot el vi esguerrat.
* Sant Vicenç serè, blat sencer; Sant Vicenç tronat, blat neulat.
* Sant Vicenç serè, el fred revé.
* Sant Vicenç trenca gelada o li dóna més durada.
* Sant Vicenç xalest acaba l'hivern prest.
* Si fa sol per Sant Vicenç, el vi anirà pels torrent, però si plou no se n'omplirà una nou.
* Si fa sol per Sant Vicenç, el vi puja pels serments.
* Si per Sant Vicenç fa bon sol, cada cep valdrà per dos.
* Si per Sant Vicenç fa bon sol, de cada cep se n'omple un bot; si plou al matí, la meitat del vi; si plou a la tarda, collita esguerrada.
* Si per Sant Vicenç fa bon temps, pel setembre els raïms plens.
* Si per Sant Vicenç fa el temps fi, serà any de vi.
* Si plou per Sant Vicenç, el fred s'espinya les dent.
* Si Sant Vicenç duu bon temps, l'hivern s'acabarà prest.

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 Amades, 1982, p. 255-278.
* 1 2 3 4 5 Alcover, Antoni M.; Moll, Francesc de B. «Vicenç». A: Diccionari català-valencià-balear. Barcelona: IEC, 2002.
* 1 2 3 4 Gelabert i Fiet, Eduard. «Vell i nou: refranys de ma terra». A: Cornellà de Llobregat: Història, Arqueologia i Folklore (en català). Barcelona: AGM, 1973, p. 158-171.
* 1 2 3 4 Parés i Puntas, 1999.
* 1 2 Correas Martínez; Gargalo Gil, 2003.
* ↑ Sanchis Guarner, 1983, p. 182, Vol. 5. Sector central interior.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.